Diari Oficial de la Generalitat Valenciana


Sumari del DOGV 5594, del 07-09-2007 (2007/10446)

ACORD de la Comissió Territorial d'Urbanisme de València, de 15 de novembre de 2006, relatiu a la modificació puntual número 6 del Pla general.
-----------------------------------------------------------------------------------------------------------------------------------------------

### Dades del document

Número de DOGV
:   5594

Data del DOGV
:   07-09-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10603


Data del document
:   15-11-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Pobla de Farnals, la
    * pla d'urbanisme

ACORD de la Comissió Territorial d'Urbanisme de València, de 15 de novembre de 2006, relatiu a la modificació puntual número 6 del Pla general. [2007/10430]  
En relació amb la modificació puntual número 6 del Pla general, remés per l'Ajuntament de la Pobla de Farnals, es destaquen els següents antecedents i fonaments jurídics  
Antecedents  
Primer. Amb data 6 de març de 2006, per Acord de la Comissió Territorial d'Urbanisme s'aprova definitivament la modificació número 6 del Pla general de la Pobla de Farnals, supeditada a l'eliminació dels apartats e.6 i e.7 i es denega l'aprovació definitiva del punt a).  
Segon. En data 24 de març de 2006 es notifica a la persona interessada l'acord adoptat per la Comissió Territorial d'Urbanisme.  
Tercer. Amb data 28 de juliol de 2006, el Sr. José Vicente Sanchis Marqués presenta recurs de revisió contra l'Acord de la Comissió Territorial d'Urbanisme pel qual s'aprova definitivament la modificació número 6 del Pla general de la Pobla de Farnals, supeditada a l'eliminació dels apartats e.6 i e.7 i es denega l'aprovació definitiva del punt a).  
Quart. La Comissió Informativa de la Comissió Territorial d'Urbanisme de València va emetre, en sessió celebrada el 8 de novembre de 2006, per unanimitat, un informe relatiu al projecte que ens ocupa, complint així el que preceptua l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. El recurs ha sigut interposat per persona legitimada per a això segons el que disposa l'article 118 en relació amb l'article 31 de la Llei 30/1992, modificada per la Llei 4/1999, de RJAP-PAC.  
Segon. Quant al termini legal per a la interposició del recurs de revisió, cal estar al que disposa l'article 118 de la Llei 30/1992.  
Tercer. El contingut de l'escrit d'al·legacions dites en el mencionat recurs són, succintament, les següents:  
Al·legació primera. Justificació dels tècnics redactors del projecte  
"El PGOU vigent preveu una amplària del vial de 9,5 metres, i obté com a resultat un carrer sense eixida amb una secció invariable en tot el seu desenvolupament. Es pretén modificar la dita previsió ja que són més els problemes que els avantatges els que la dita ampliació del vial aporta. Ens trobem en el barri Moratall, en la denominada Àrea de repartiment SU-2, origen de la formació del nucli urbà tradicional. A més, aquesta modificació suposa un increment dels metres quadrats de sostre edificats despreciable respecte de les previsions del PGOU, així com el manteniment del nombre d'habitatges existent.  
El barri de Moratall conforma, en els termes que preveu l'article 31.3 de les normes urbanístiques del vigent Pla general, l'única zona d'ordenança, amb especial protecció a causa del seu origen àrab, que ha determinat un peculiar règim de parcel·lació i unes seccions viàries que tracten de preservar el caràcter i l'ambient tradicional d'aquest barri.  
Una desregulació en els plans urbanístics previs a l'actual ha determinat, en el cas del carrer del Racó, que algunes intervencions de reedificació hagen retirat la seua edificació respecte a la que va ser històrica, buscant la funcionalitat dels seus accessos des del criteri imperant en els distints moments en què les dites intervencions han tingut lloc. Una generalització, no obstant això, de solucions de major secció viària, desnaturalitzaria les característiques originàries de la parcel·lació, i deixaria en situació de fora d'ordenació una part important dels edificis que hui existeixen, amb indemnitzacions a càrrec de l'administració per a les quals la hisenda local no disposa dels recursos necessaris.  
En últim terme, la solució proposada en la present modificació té condicions de funcionalitat suficients per a permetre el gir de vehicles en fi de tram, coincidint precisament amb l'emplaçament dels edificis retirats, per la qual cosa els que han d'estimar-se són, en aquest cas, plenament compatibles el tractament respectuós amb el caràcter tradicional del barri en què s'emplaça el carrer del Racó i la solució d'accessos a l'edificació."  
En resum, en aquesta al·legació el recurrent intenta justificar la proposta en tres idees bàsiques:  
- La situació del vial en una zona històrica (barri àrab), per la qual cosa pretén fer coincidir l'alineació actual amb l'originària.  
- S'han donat casos en què s'ha retirat l'alineació respecte a la històrica, cosa que ha tingut dues conseqüències: desnaturalització de la parcel·lació inicial i situacions de fora d'ordenació les indemnitzacions de les quals no pot afrontar l'administració local.  
- Com que no es redueix tot el vial, la part no afectada permet el gir de vehicles.  
Al·legació segona. Informe de la Unitat de Patrimoni de la conselleria de Cultura, Educació i Esport respecte al punt a) de la modificació número 6 del Pla general de la Pobla de Farnals.  
"... L'objecte de la modificació en el seu apartat a) és rectificar l'alineació prevista en el vigent Pla general del carrer del Racó. El Pla general preveia un eixamplament homogeni projectant un vial de 9,5 metres d'amplària. La modificació que ara es tramita pretén mantenir l'alineació existent coincident amb l'alineació històrica del carrer. El carrer del Racó es troba en un àmbit de conjunt històric protegit i amb protecció ambiental...  
... A la vista del que s'ha exposat:  
- S'emet informe favorable a l'efecte patrimonial de la modificació número 6 del PGOU de la Pobla de Farnals, en el seu apartat a) rectificació d'alineació en el carrer del Racó per a mantenir la seua alineació actual coincident amb l'alineació històrica ja que col·labora a mantenir l'estructura urbana del conjunt.  
Quart. A la vista del que s'ha exposat, i basant-se en els anteriors antecedents i informes que es troben en l'expedient de planejament de referència, s'emet el següent informe:  
Respecte a la primera al·legació procedeix l'estimació, a la vista del que ha exposat l'al·legant ja que es considera que respecta l'alineació originària i històrica sense perjudicar l'accessibilitat al vial pel fet que un dels principals punts, el gir dels vehicles, no es veu afectat ja que el vial manté la seua amplària al fons d'aquest.   
Respecte a l'al·legació segona, procedeix l'estimació, atés que després de l'Acord de la Comissió Territorial d'Urbanisme de data 6 de març de 2006, la Unitat de Patrimoni de la conselleria de Cultura, Educació i Esport va emetre informe favorable, de data 30 de maig de 2006, respecte a la solució proposada en la modificació número 6 i, per tant, no es va tenir en compte per a adoptar aquest acord.   
Cinqué. La Comissió Territorial d'Urbanisme és, a proposta de la directora general d'Ordenació del Territori, l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
A la vista de tot el que antecedeix, amb data 15 de novembre de 2006 la Comissió Territorial d'Urbanisme acorda per unanimitat estimar el recurs de revisió interposat pel Sr. José Vicente Sanchis Marqués contra l'Acord de la Comissió Territorial d'Urbanisme de data 6 de març de 2006, pel qual s'aprova definitivament la modificació número 6 del Pla general de la Pobla de Farnals, supeditada a l'eliminació dels apartats e.6 i e.7 i es denega l'aprovació definitiva del punt a). En conseqüència, la Comissió Territorial d'Urbanisme acorda:  
A. Revocar l'Acord de la Comissió Territorial d'Urbanisme de 4 d'agost de 2005, únicament respecte a la denegació de l'aprovació definitiva del punt a) de la modificació número 6 del Pla general de la Pobla de Farnals, segons l'article 118.1.1 de la LRJAP-PAC, per l'error en què s'ha incorregut a causa de l'aparició de documents de valor essencial posteriors a aquesta.  
B. Aprovar definitivament el punt a) de la modificació número 6 del Pla general de la Pobla de Farnals.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons el que disposen l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data en què es rep la present notificació.  
Si és el cas, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data en què es rep la present notificació. L'esmentat article 44 de la Llei 29/1998 estableix literalment;  
Art. 44.1. En els litigis entre administracions públiques no es pot interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos, comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que es considere oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, segons el que autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 15 de novembre de 2006.- El secretari de la Comissió Territorial d'Urbanisme: Álvaro Aleixandre Ortí.